ಹೈದರಾಬಾದ್ ಮಹಿಳೆಯರಿಗೆ ಅತ್ಯಂತ ಸುರಕ್ಷಿತ ನಗರ..! ದೆಹಲಿ ಮತ್ತು ಉತ್ತರ ಪ್ರದೇಶದಂತೆಯೇ ಭಾರತದ ಎಲ್ಲಾ ನಗರಗಳು ಮಹಿಳೆಯರಿಗೆ ಅಸುರಕ್ಷಿತವಲ್ಲ. ಯುಪಿ ಸಿಎಂ ಯೋಗಿ ಆದಿತ್ಯನಾಥ್ ಅವರು ತಮ್ಮ ರಾಜ್ಯದಲ್ಲಿ ಮಹಿಳೆಯರ ಮೇಲಿನ ದೌರ್ಜನ್ಯವನ್ನು ನಿಗ್ರಹಿಸಲು ಹೆಣಗಾಡುತ್ತಿದ್ದಾರೆ, ಆದರೆ ಅವರು ಬಹುದೊಡ್ಡ ಮಟ್ಟದಲ್ಲಿ ಯಶಸ್ವಿ ಕಂಡಿಲ್ಲ ಎಂಬುದು ಎಲ್ಲರಿಗೂ ತಿಳಿದಿರುವ ವಿಚಾರ. ಇತರೆ ನಗರಗಳಿಗೆ ಹೋಲಿಸಿದರೆ, ಮುಂಬೈ ಮಹಿಳೆಯರಿಗೆ ಹೆಚ್ಚು ಸುರಕ್ಷಿತವಾಗಿದೆ . ಆದಾಗ್ಯೂ , ಇತ್ತೀಚಿನ ಸಂಶೋಧನೆ ಮತ್ತು ಸಮೀಕ್ಷೆಯು ಹೈದರಾಬಾದ್ ವಾಸ್ತವವಾಗಿ ನಮ್ಮ ದೇಶದ ಸುರಕ್ಷಿತ ನಗರಗಳಲ್ಲಿ ಒಂದಾಗಿದೆ ಎಂದು ಹೇಳುತ್ತದ . ಬಹುಶಃ ಮುಂದಿನ ದಿನಗಳಲ್ಲಿ ತೆಲಂಗಾಣ ಸರ್ಕಾರದಿಂದ ಅದು ಕೈಗೆತ್ತಿಕೊಂಡಿರುವ ಕ್ರಮಗಳ ಬಗ್ಗೆ ಸಲಹೆ ಸೂಚನೆಗಳನ್ನುಇತರ ಎಲ್ಲ ರಾಜ್ಯ ಸರ್ಕಾರಗಳು ತೆಗೆದುಕೊಳ್ಳಬೇಕಾಗಬಹುದು . ತೆಲಂಗಾಣ ಟುಡೇ ವರದಿಯ ಪ್ರಕಾರ , ಹೈದರಾಬಾದ್ನಲ್ಲಿ ಮಹಿಳೆಯರು ಅತ್ಯಂತ ಸುರಕ್ಷಿತ ಭಾವನೆ ಹೊಂದಿದ್ದಾರೆ . ಅವರು ತಡರಾತ್ರಿಯಲ್ಲಿ ಪ್ರಯಾಣಿಸಬಹುದು , ಆಟೋಗಳು , ಕ್ಯಾಬ್ಗಳಲ್ಲಿ ಓಡಾಡಬಹುದು ಮತ್ತು ತಮ್ಮ ತಮ್ಮ ಸ್ಥಳಗಳನ್ನುಸುರಕ್ಷಿತವಾಗಿ ತಲುಪಬಹುದು . ಮಹಿಳೆಯರಿಗೆ ಸುರಕ್ಷಿತ ವಾತಾವರಣವನ್ನು ಒದಗಿಸಲು ರಾಜ್ಯ ಸರ್ಕಾರ ಕೈಗೊಂಡ ಎಲ್ಲಾ ಪರಿಣಾಮಕಾರಿ ಕ್ರಮಗಳಿಂದಾಗಿ ನಗರದ ಬಗ್ಗೆ ಅವರಲ್ಲಿರುವ ವಿಶ್ವಾಸ ಮತ್ತಷ್ಟು ಹೆಚ್ಚುವಂತೆ ಮಾಡಿದೆ . ಇದಕ್ಕಾಗಿ ತೆಲಂಗಾಣ ಸರ್ಕಾರವು ಎಸ್ಇಇ ತಂಡಗಳು , ಭರೋಸಾ ಕೇಂದ್ರಗಳು , ಡಯಲ್ 100, ಮೊಬೈಲ್ ಅಪ್ಲಿಕೇಶನ್ಗಳಲ್ಲಿ ಎಸ್ಒಎಸ್ ಬಟನ್ಗಳು ಮುಂತಾದ ವಿವಿಧ ಅತ್ಯುತ್ತಮ ಸೇವೆಗಳನ್ನು ಪ್ರಾರಂಭಿಸಿದೆ . ನಗರದಲ್ಲಿ ಒಬ್ಬಂಟಿಯಾಗಿ ಓಡಾಡುವಾಗ ತಾವು ಸುರಕ್ಷಿತವಾಗಿದ್ದೇವೆ ಎಂದು ಭಾವಿಸುತ್ತಾರೆಯೇ ಎಂಬ ಬಗ್ಗೆ ಹಲವಾರು ಮಹಿಳೆಯರನ್ನು ತೆಲಂಗಾನ ಟುಡೇ ಸಮೀಕ್ಷೆಗೊಳಪಡಿಸಿತು ಸಮೀಕ್ಷೆಗೊಳಪಟ್ಟ ಶಬ್ನಮ್ ಪ್ರತಿಕ್ರಿಯಿಸಿದ್ದು , ಹೈದ್ರಾಬಾದ್ ಅತ್ಯಂತ ಸುರಕ್ಷಿತ ಸ್ಥಳವಾಗಿದೆ . ನಗರದ ಯಾವುದೇ ಭಾಗಕ್ಕೆ ರಾತ್ರಿಯೂ ಕೂಡ ಮಹಿಳೆಯರು ಸುರಕ್ಷಿತವಾಗಿ ಹೋಗಬಹುದು . ಹೈದರಾಬಾದ್ ಅನ್ನು ಕೆಲಸ ಮಾಡಲು ಮತ್ತು ವಾಸಿಸಲು ಸುರಕ್ಷಿತ ಸ್ಥಳವನ್ನಾಗಿ ಮಾಡಿದ್ದಕ್ಕಾಗಿ ನಾನು ಇಲ್ಲಿನ ರಾಜ್ಯ ಸರ್ಕಾರ ಮತ್ತು ಪೊಲೀಸರಿಗೆ ಧನ್ಯವಾದ ಹೇಳುತ್ತೇನೆ ಎಂದು ಹೇಳಿದರು . ಹೈದರಾಬಾದ್ ಅನ್ನು ಇತರೆ ನಗರಗಳಿಗಿಂತ ಸುರಕ್ಷಿತವೆಂದು ಪರಿಗಣಿಸಲು ಇನ್ನೊಂದು ಕಾರಣವೆಂದರೆ , ಪೊಲೀಸ್ ಪಡೆ ಕ್ಷಿಪ್ರವಾಗಿ ತಲುಪುತ್ತದೆ . ಯಾವುದೇ ರೀತಿಯ ಕೀಟಲೆ ಅಥವಾ ಕಿರುಕುಳದ ಬಗ್ಗೆ ದೂರು ನೀಡಿದ ತಕ್ಷಣ ಕಾರ್ಯಪ್ರವೃತವಾಗುತ್ತದೆ . ಪ್ರತಿ ರಾಜ್ಯಗಳಲ್ಲೂ ಇಂತಹ ನೀತಿ ಅನುಸರಿಸುವುದು ಬಹಳ ಮುಖ್ಯ ಎಂದು ಅವರು ಅಭಿಪ್ರಾಯಪಟ್ಟಿದ್ದಾರೆ . ಹೈದರಾಬಾದ್ ಮಹಿಳೆಯರಿಗೆ ಸುರಕ್ಷಿತ ನಗರಗಳಲ್ಲಿ ಒಂದಾಗಿದೆ ಎಂಬ ವಿಚಾರ ತಿಳಿದು ನನಗೆ ಖುಷಿಯಾಗಿದೆ . ಮಹಿಳೆಯರ ಮೇಲಿನ ದೌರ್ಜನ್ಯವನ್ನು ನಿಗ್ರಹಿಸಲು ಎಲ್ಲಾ ರಾಜ್ಯಗಳು ಕಟ್ಟುನಿಟ್ಟಾದ ಕ್ರಮಗಳನ್ನು ತೆಗೆದುಕೊಳ್ಳುವ ಸಮಯ ಇದು ಎಂದು ನಾನು ಭಾವಿಸುತ್ತೇನೆ . ಇದು ಆದ್ಯತೆಯ ವಿಷಯವಾಗಿದೆ ಎಂದಿದ್ದಾರೆ .